Page:Cherrie and the slae.pdf/17

 AND THE SLAE. 5 VIII. Wha would have tir'd to hear that tune Which birds corroborate aye aboon, With lays of lovesome larks, Which climb sae high in crystal skies, While CUPID wak’nes with the cries Of Nature's Chapel-clerks ; Wha leaving all the heav'ns above Alighted on the eird, Lo, how that little Lord of Love Before me there appear'd! Sae mild like, and child like, With bow three quarters scant, Syne moyly, and coyly, He looked like a Saut. IX. A cleanly crisp hang owre his eyes, His quiver by his naked thighs Hang in a silver lace; Of gold between his shoulders grew Twa pretty wings, wherewith he flew, On his left arm a brace. This god soon aff his gear he shook Upon the grassy ground, I ran as lightly for to look Where ferlies might be found : Amazed I gazed, To see his gear so gay, Perceiving mine haveing He counted me his prey.